pythainlp/thaigov-v2-corpus-22032023 huggingface dataset:
วันจันทร์ที่ 13 มีนาคม 2566
13/03/2566
รองปลัดฯ สุรพล เป็นประธานการประชุมคณะกรรมการเทคโนโลยีสารสนเทศ กระทรวงอุตสาหกรรม ครั้งที่ 1/2566
รองปลัดกระทรวงอุตสาหกรรม เป็นประธานการประชุมคณะกรรมการเทคโนโลยีสารสนเทศ กระทรวงอุตสาหกรรม ครั้งที่ 1/2566
เมื่อวันที่ 10 มีนาคม 2566 นายสุรพล ชามาตย์ รองปลัดกระทรวงอุตสาหกรรม ในฐานะผู้บริหารเทคโนโลยีสารสนเทศระดับสูง กระทรวงอุตสาหกรรม หรือ CIO อก. ประชุมคณะกรรมการเทคโนโลยีสารสนเทศ กระทรวงอุตสาหกรรม ครั้งที่ 1/2566 โดยมี นายดุสิต อนันตรักษ์ ผู้อำนวยการศูนย์เทคโนโลยีสารสนเทศและการสื่อสาร นายจักรพันธ์ เด่นดวงบริพันธ์ ผู้อำนวยการกองตรวจราชการ นายเตมีย์ พันธุวงค์ราช ผู้อำนวยการกองตรวจราชการ ข้าราชการ และเจ้าหน้าที่ เข้าร่วม ณ ห้องประชุมชุณหะวัณ ชั้น 3 อาคารสำนักงานปลัดกระทรวงอุตสาหกรรม
สำหรับการประชุมในครั้งนี้ ได้รายงานผลการสำรวจระดับความพร้อมในการเป็นรัฐบาลดิจิทัล ของ กระทรวงอุตสาหกรรม ประจำปี 2565 ซึ่งได้ระดับคะแนนค่าเฉลี่ยของหน่วยงานภายใต้กระทรวงร้อยละ 69.19 มีค่าสูงกว่าค่าเฉี่ยของหน่วยงานอื่น ๆ ภายในประเทศที่มีค่าร้อยละ 56.06 โดยรองปลัดฯ สุรพล ได้กล่าวชื่นชมทุกหน่วยงานที่ร่วมมือ ร่วมใจ ทำให้ อก. ได้คะแนนภาพรวมสูงขึ้น ซึ่งสอดรับกับนโยบาย MIND ที่ใช้ หัว และ ใจ ในการพัฒนาการให้บริการ และการดำเนินงาน โดยนำระบบดิจิทัลมาประยุกต์ใช้ พร้อมขอให้ทุกหน่วยงานนำข้อคิดเห็นและข้อแนะนำจากที่ประชุมไปเตรียมความพร้อมในการประเมิน ปี 2566
นอกจากนี้ ที่ประชุมได้มีการแลกเปลี่ยนความรู้ เรื่อง Eco Sticker นำเสนอ โดย นายดุสิต อนันตรักษ์ ผอ.ศทส. ที่ได้นำความรู้เกี่ยวกับการพัฒนาระบบ Eco Sticker มาใช้ในอุตสาหกรรมยานยนต์ ทำให้ผู้บริโภคมีข้อมูลผลการทดสอบที่แท้จริงสำหรับเป็นข้อมูลเชิงเปรียบเทียบในผลิตภัณฑ์ นอกจากนี้ ยังได้มีแนวความคิดเห็นร่วมกันว่า การพัฒนาระบบ Eco Sticker นั้น สามารถนำมาปรับใช้ เป็นต้นแบบในการพัฒนาระบบสารสนเทศภาครัฐที่มีการบูรณาการพัฒนาร่วมกันของหน่วยงานต่าง ๆ ที่เกี่ยวข้อง ภายใต้มาตรฐานการพัฒนาที่เป็นสากล ถูกต้องตามกฎหมาย ซึ่งหน่วยงานอื่น ๆ สามารถนำไปใช้เป็นแนวทางการพัฒนาระบบสารสนเทศภายในองค์กรได้
วันจันทร์ที่ 13 มีนาคม 2566
“มั่นใจ ไทยไม่กระทบ” กรณี ธนาคารสหรัฐฯ ปิดตัว ชี้ ระบบสถาบันการเงินไทยรัดกุม แข็งแกร่ง มีเครื่องชี้ฐานะทางการเงินในระดับสูง
.....
พล.อ.ประยุทธ์ จันทร์โอชา นายกรัฐมนตรี และ รมว.กห. สั่งการทีมเศรษฐกิจของรัฐบาล ติดตามสถานการณ์ตลาดเงินและตลาดทุนโลกจากกรณีธนาคารสหรัฐฯ 2 แห่งปิดตัวลงในช่วงสัปดาห์ที่ผ่านมา โดยได้รับทราบรายงานว่า ไม่มีธนาคารและสถาบันการเงินไทยเกี่ยวข้องกับธนาคารดังกล่าว และคาดว่าผลกระทบน่าจะอยู่ในวงจำกัด เนื่องจากธนาคารทั้ง 2 แห่งนั้นทำธุรกิจที่มีความเฉพาะไม่ได้บริการกว้างขวางแบบธนาคารพาณิชย์ทั่วไป และทางสหรัฐฯ เข้าดูแลปัญหาอย่างรวดเร็ว
.
อีกทั้งระบบสถาบันการเงินไทยมีความแข็งแกร่ง โดยธนาคารแห่งประเทศไทยกำกับอย่างเข้มงวด มีระบบดูแลความเสี่ยงอย่างรัดกุมรอบด้านมาตั้งแต่ครั้งวิกฤตปี 2540 ทำให้ในรอบ 20 กว่าปีที่ผ่านมาสถาบันการเงินของไทยผ่านวิกฤตการเงินโลกมาได้หลายครั้ง จากข้อมูล สิ้นปี 2565 ธนาคารพาณิชย์ไทยทั้งระบบ มีเครื่องชี้ฐานะทางการเงินในระดับสูง ได้แก่ เงินกองทุนต่อสินทรัพย์เสี่ยง (BIS ratio) 19.4% สภาพคล่อง (LCR) 197.3% หนี้ด้อยคุณภาพ (NPL) ต่ำที่ 2.73% เงินสำรองหนี้ด้อยคุณภาพสูง 171.9% มีกองทุนคุ้มครองเงินฝาก 1.34 แสนล้านบาท คุ้มครองเงินฝาก 1 ล้านบาท/ราย ครอบคลุมผู้ฝาก 98% ซึ่งเป็นผู้ฝากส่วนใหญ่ของประเทศ
.
อ่านเพิ่มเติม คลิก >>https://www.thaigov.go.th/news/contents/details/66025
.
#ไทยคู่ฟ้า#สื่อสารรัฐบาลไทย
-------------------
วันจันทร์ที่ 13 มีนาคม 2566
13/03/2566
นายกรัฐมนตรี ตรวจราชการ จ.อุดรธานี และ จ.หนองบัวลำภู
วันพฤหัสบดีที่ 2 มีนาคม 2566
ต่อจากนี้ไป ขอเชิญรับฟังไทยคู่ฟ้า
พลเอก ประยุทธ์ จันทร์โอชา นายกรัฐมนตรี ตรวจราชการ จ.อุดรธานี และ จ.หนองบัวลำภู
ในวันนี้(2มี.ค.66) โดยช่วงเช้าเปิดโครงการสัมมนาบทบาทท้องถิ่นไทยกับการกระจายอำนาจเพื่อการไปต่ออย่างยั่งยืน ณ
มหาวิทยาลัยราชภัฏอุดรธานี ศูนย์สามพร้าว อ.เมืองอุดรธานี จ.อุดรธานี จากนั้นในช่วงบ่าย
เดินทางไปตรวจติดตามการดำเนินงานมาตรการป้องกันและแก้ไขปัญหายาเสพติด
ตามมติคณะรัฐมนตรีเมื่อวันที่ 18 ต.ค.2565 ซึ่งกำหนดให้ จ.หนองบัวลำภู เป็นต้นแบบสีขาวปลอดยาเสพติด
ณ องค์การบริหารส่วนตำบลอุทัยสวรรค์ อ.นากลาง จ.หนองบัวลำภู โดยใช้มาตรการแบบชุมชนยั่งยืน
เน้นบทบาทและกลไกของชุดรักษาความปลอดภัยหมู่บ้าน ร่วมกับภาครัฐ เพื่อค้นหา ดูแล และบำบัดรักษา
ผู้ใช้ยาเสพติดทุกระดับ
“สื่อสารภารกิจรัฐบาล” กับสำนักโฆษก สำนักเลขาธิการนายกรัฐมนตรี
วันจันทร์ที่ 13 มีนาคม 2566
สธ.รับมอบวัคซีนโมเดอร์นาชนิด “Bivalent” กว่า 1 ล้านโดส จากรัฐบาลฝรั่งเศส
รองนายกรัฐมนตรีและรัฐมนตรีว่าการกระทรวงสาธารณสุข รับมอบวัคซีนโมเดอร์นาชนิด “Bivalent” จำนวน 1,000,200 โดส จากรัฐบาลฝรั่งเศส เผย ที่ผ่านมาสนับสนุนวัคซีนให้ไทยมาแล้ว 2 ครั้ง รวม 3.2 ล้านโดส
รองนายกรัฐมนตรีและรัฐมนตรีว่าการกระทรวงสาธารณสุข รับมอบวัคซีนโมเดอร์นาชนิด “Bivalent” จำนวน 1,000,200 โดส จากรัฐบาลฝรั่งเศส เผย ที่ผ่านมาสนับสนุนวัคซีนให้ไทยมาแล้ว 2 ครั้ง รวม 3.2 ล้านโดสพร้อมชื่นชมประเทศฝรั่งเศสที่ริเริ่มการป้องกันและแก้ไขปัญหาโรคจากสัตว์สู่คน โรคอุบัติใหม่ และโรคอุบัติซ้ำตามแนวทางสุขภาพหนึ่งเดียว
วันนี้ (13 มีนาคม 2566) ที่สำนักงานปลัดกระทรวงสาธารณสุข กระทรวงสาธารณสุข จ.นนทบุรี นายอนุทิน ชาญวีรกูล รองนายกรัฐมนตรีและรัฐมนตรีว่าการกระทรวงสาธารณสุข พร้อมด้วย นายแพทย์โอภาส การย์กวินพงศ์ ปลัดกระทรวงสาธารณสุข นายแพทย์ธเรศ กรัษนัยรวิวงค์ อธิบดีกรมควบคุมโรค และคณะผู้บริหารกระทรวงสาธารณสุข รับมอบวัคซีนโมเดอร์นาชนิด “Bivalent” จำนวน 1,000,200 โดส จากรัฐบาลฝรั่งเศส โดยมี นายตีแยรี มาตู เอกอัครราชทูตสาธารณรัฐฝรั่งเศสประจำประเทศไทย และคณะ เป็นผู้แทนส่งมอบ
นายอนุทิน กล่าวว่า ในนามรัฐบาลไทยและกระทรวงสาธารณสุข ขอขอบคุณรัฐบาลฝรั่งเศส ในความช่วยเหลืออันดีที่มีให้แก่ประเทศไทยเสมอมา รวมทั้งความร่วมมือด้านสาธารณสุขในการแก้ไขสถานการณ์โรคโควิด 19 โดยรัฐบาลฝรั่งเศสเคยสนับสนุนวัคซีนไฟเซอร์เพื่อป้องกันโรคโควิด 19 มาแล้ว 2 ครั้ง รวม 3.2 ล้านโดสซึ่งถูกส่งมาถึงประเทศไทยอย่างทันท่วงที สามารถช่วยเหลือคนไทยและชาวต่างชาติที่อาศัยอยู่ในประเทศได้ ในช่วงเวลาที่สำคัญ โดยครั้งที่ 3 นี้เป็นวัคซีนโมเดอร์นาชนิด “Bivalent” จำนวน 1,000,200 โดส แสดงถึงความร่วมมือและมิตรภาพที่ใกล้ชิดของทั้งสองประเทศ ซึ่งกระทรวงสาธารณสุขจะกระจายไปทั่วประเทศเพื่อสร้างเสริมภูมิคุ้มกันให้กับประชาชนต่อไป
นายอนุทิน กล่าวต่อว่า ปัจจุบันประชาชนในประเทศไทยได้รับวัคซีนเข็มแรกมากกว่าร้อยละ 83 ของประชากรทั้งหมด และได้รับวัคซีนเข็มที่สองร้อยละ 78 ซึ่งการระบาดของโรคโควิด 19 แสดงให้เห็นถึงความร่วมมือระหว่างประเทศ และความเป็นน้ำหนึ่งใจเดียวกันในการร่วมต่อสู้กับภัยคุกคามด้านสุขภาพทั่วโลก ทั้งนี้ ประเทศฝรั่งเศส ยังริเริ่มในการป้องกันโรคจากสัตว์สู่คน โดยมีจุดมุ่งหมายเพื่อเสริมสร้างความร่วมมือระดับโลกในการแก้ไขปัญหาดังกล่าว รวมถึงโรคอุบัติใหม่ และโรคอุบัติซ้ำ ตลอดจนประเด็นที่เกี่ยวข้องกับสิ่งแวดล้อมผ่านแนวทาง “สุขภาพหนึ่งเดียว” ซึ่งประเทศไทยได้มีการดำเนินงานและเข้าร่วมโครงการนี้เช่นกัน และมั่นใจว่าจะเป็นส่วนสำคัญในการจัดการกับสถานการณ์ด้านสาธารณสุขทั้งในปัจจุบันและอนาคต
************************************************ 13 มีนาคม 2566
วันจันทร์ที่ 13 มีนาคม 2566
13/03/2566
อนุมัติ ประกันรายได้ชาวสวนยาง เฟส 4 พร้อมอุดหนุนดอกเบี้ยสินเชื่อรับซื้อไม้ยาง
วันเสาร์ที่ 4 มีนาคม 2566
ต่อจากนี้ไป ขอเชิญรับฟังไทยคู่ฟ้า
รัฐบาลดูแลเกษตรกรอย่างต่อเนื่อง โดยอนุมัติโครงการประกันรายได้เกษตรกรชาวสวนยาง ระยะที่ 4
เพื่อบรรเทาความเดือดร้อนแก่เกษตรกรในช่วงที่ราคายางผันผวน กำหนดราคาดังนี้ ยางแผ่นดิบคุณภาพดี 60
บาท/กก. น้ำยางสด 57 บาท/กก. และยางก้อนถ้วย 23 บาท/กก. รายละไม่เกิน 25 ไร่ เป็นเวลา 2 เดือนคือ
ต.ค. – พ.ย.2565 แบ่งสัดส่วนเจ้าของสวน ร้อยละ 60 คนกรีด ร้อยละ 40 ของรายได้ทั้งหมด
เริ่มจ่ายแก่เกษตรกรภายในเดือน มี.ค. นี้พร้อมอนุมัติโครงการสนับสนุนสินเชื่อเป็นเงินทุนหมุนเวียนแก่ผู้ประกอบกิจการไม้ยางและผลิตภัณฑ์ ระยะที่2 วงเงินกู้รวม 20,000 ล้านบาท สำหรับกิจการที่รับซื้อไม้ยางพาราในราคาไม่ต่ำกว่า 1,500 บาท/ตัน
โดยรัฐบาลสนับสนุนดอกเบี้ยให้ในอัตราตามที่จ่ายจริงไม่เกินร้อยละ 3 ต่อปี
“สื่อสารภารกิจรัฐบาล” กับสำนักโฆษก สำนักเลขาธิการนายกรัฐมนตรี
วันจันทร์ที่ 13 มีนาคม 2566
บีโอไอ เข้าร่วมงานพิธีวางศิลาฤกษ์ (Groundbreaking Ceremony) ของบริษัท บีวายดี ออโต้ (ประเทศไทย) จำกัด
เลขาธิการคณะกรรมการส่งเสริมการลงทุน (บีโอไอ) เข้าร่วมงานพิธีวางศิลาฤกษ์ (Groundbreaking Ceremony) ของบริษัท บีวายดี ออโต้ (ประเทศไทย) จำกัด ณ นิคม WHA ระยอง 36 จังหวัดระยอง
เมื่อวันที่ 10 มีนาคม 2566 นายนฤตม์ เทอดสถีรศักดิ์ เลขาธิการคณะกรรมการส่งเสริมการลงทุน ได้เข้าร่วมงานพิธีวางศิลาฤกษ์ (Groundbreaking Ceremony) ของบริษัท บีวายดี ออโต้ (ประเทศไทย) จำกัด ณ นิคม WHA ระยอง 36 จังหวัดระยอง โดยมีบุคคลสำคัญเข้าร่วมงาน อาทิ อัครราชทูตที่ปรึกษาฝ่ายเศรษฐกิจและพาณิชย์ ประจำสถานเอกอัครราชทูตสาธารณรัฐประชาชนจีนประจำประเทศไทย ที่ปรึกษาพิเศษด้านการต่างประเทศ EEC และรองผู้ว่าราชการจังหวัดระยอง ฯลฯ
ภายในงานดังกล่าว เลขาธิการคณะกรรมการส่งเสริมการลงทุนได้รับเกียรติกล่าวแสดงความยินดีกับบริษัท บีวายดี พร้อมแสดงวิสัยทัศน์ถึงความพร้อมและความตั้งใจของประเทศไทยในการเป็นฐานการผลิตยานยนต์ไฟฟ้า (EV) ของภูมิภาค
สำหรับการลงทุนของบริษัท บีวายดี ในประเทศไทยครั้งนี้ นับเป็นการขยายการลงทุนนอกประเทศจีนครั้งแรกของบริษัท โดยจะลงทุนผลิตรถยนต์ไฟฟ้าและผลิตชิ้นส่วนสำคัญ เช่น แบตเตอรี่ ในประเทศไทยอีกด้วย
วันจันทร์ที่ 13 มีนาคม 2566
13/03/2566
กระทรวงอุตสาหกรรม โดย สอจ.พระนครศรีอยุธยา และกรมโรงงานอุตสาหกรรม ลงพื้นที่เข้าตรวจสอบโกดัง อำเภอภาชี
กระทรวงอุตสาหกรรม โดย สำนักงานอุตสาหกรรมจังหวัดพระนครศรีอยุธยา และกรมโรงงานอุตสาหกรรม ลงพื้นที่เข้าตรวจสอบโกดัง อำเภอภาชี
กระทรวงอุตสาหกรรม โดย สอจ.พระนครศรีอยุธยา และกรมโรงงานอุตสาหกรรม ลงพื้นที่เข้าตรวจสอบโกดังที่คาดว่าเป็นจุดที่มีของเหลวไหลออกมา โดยมี นายอำเภอภาชี กำนัน ผู้ช่วยผู้ใหญ่บ้าน ชาวบ้าน และเทศบาลภาชี เข้าร่วมด้วย พบรถบรรทุกและถังบรรจุของเหลว คาดว่าเป็นกากอุตสาหกรรมประเภทของเหลวจำนวนมาก และรถกระบะบรรจุกากของเสียไม่ทราบชนิด และได้ดำเนินการลงบันทึกประจำวันไว้เป็นหลักฐานที่สถานีตำรวจภูธรภาชี
วันที่ 26 ก.พ. 66 เจ้าหน้าที่ดักสกัดรถบรรทุกพ่วง ภายในพบถังบรรจุของเหลว เฟอร์ริค คลอไรด์ และผงสีน้ำตาล และได้มีการลงบันทึกประจำวันแล้ว
วันที่ 27 ก.พ. 66 กรมโรงงานอุตสาหกรรม และกรมควบคุมมลพิษ ได้ทำการเก็บตัวอย่าง 11 จุด 14 ตัวอย่าง เพื่อตรวจสอบคุณสมบัติ และได้ยึดอายัดของกลาง เช่น กระบะเหล็ก รถบรรทุก ตัวพ่วง และรถแบคโฮล ภายในอาคารโกดัง 1-5 และได้เข้าแจ้งความดำเนินคดีฯ ต่อบริษัท เอกอุทัย จำกัด
วันที่ 2 มี.ค. 66 สอจ.พระนครศรีอยุธยาขอหมายศาลในการเข้าตรวจค้นอาคารโกดังที่เก็บกากของเสียที่คาดว่าเป็นสารเคมีอันตราย
วันที่ 3 มี.ค. 66 สอจ.พระนครศรีอยุธยา ร่วมกับ กรอ. และอำเภอภาชี เข้าตรวจนับปริมาณกากของเสียที่อยู่ภายในอาคารโกดัง ทั้ง 5 แห่ง
กระทรวงอุตสาหกรรม ดำเนินการ !?
กากอุตสาหกรรมทั้งหมดถูกอายัดเป็นของกลางในการดำเนินคดี อีกทั้งอยู่ระหว่างการประเมินมูลค่าการกำจัดกากอุตสาหกรรมจากบริษัทที่รับกำจัดกากอุตสาหกรรมดังกล่าวข้างต้น โดยจะมีการดำเนินคดีกับบริษัท เอกอุทัย จำกัด ที่กระทำความผิดตาม พ.ร.บ.วัตถุอันตราย พ.ศ.2535 และที่แก้ไขเพิ่มเติม พ.ร.บ.โรงงาน พ.ศ.2535 และที่แก้ไขเพิ่มเติม ต่อไป
วันจันทร์ที่ 13 มีนาคม 2566
รัฐมนตรีว่าการกระทรวงวัฒนธรรม ร่วมเป็นเกียรติกล่าวต้อนรับ และเสวนาในการประชุมคณบดีดนตรีนานาชาติ ครั้งที่ 12 (The 12th SEADOM Congress 2023)
รัฐมนตรีว่าการกระทรวงวัฒนธรรม ร่วมเป็นเกียรติกล่าวต้อนรับ และเสวนาในการประชุมคณบดีดนตรีนานาชาติ ครั้งที่ 12 (The 12th SEADOM Congress 2023)
รัฐมนตรีว่าการกระทรวงวัฒนธรรม ร่วมเป็นเกียรติกล่าวต้อนรับ และเสวนาในการประชุมคณบดีดนตรีนานาชาติ ครั้งที่ 12 (The 12th SEADOM Congress 2023)
เมื่อเร็วๆ นี้ นายอิทธิพล คุณปลื้ม รัฐมนตรีว่าการกระทรวงวัฒนธรรม ร่วมเป็นประธานและกล่าวสุนทรพจน์ต้อนรับผู้เสวนาเรื่อง Music Soft Power in Society โดยมี Dr. Shahanum Md Shah ประธานสมาคมคณบดีดนตรีนานาชาติ Southeast Asian Directors of Music - SEADOM และ ดร.ณรงค์ ปรางค์เจริญ คณบดีวิทยาลัยดุริยางคศิลป์ ม.มหิดล ในงานการประชุมคณบดีดนตรีนานาชาติ ครั้งที่ 12 (The 12th SEADOM Congress) ภายใต้หัวข้อ “Managing Change”
การประชุมSoutheast Asian Directors of Music - SEADOM ครั้งที่ 12 จัดขึ้นเพื่อกระชับความร่วมมือในการพัฒนาการศึกษาด้านดนตรีในภูมิภาคเอเชียตะวันออกเฉียงใต้ ซึ่งเป็นโอกาสในการแลกเปลี่ยนความเชี่ยวชาญและความเป็นเลิศทางดนตรีระหว่างผู้เข้าร่วมจากมหาวิทยาลัยและสถาบันดนตรีชั้นนำในภูมิภาค โดยมีผู้เข้าร่วมกว่า 150 คนจาก 21 ประเทศ ซึ่งในปีนี้วิทยาลัยดุริยางคศิลป์ มหาวิทยาลัยมหิดลเป็นเจ้าภาพจัดการประชุม
วันจันทร์ที่ 13 มีนาคม 2566
13/03/2566
เห็นชอบเพิ่มยาต้านโควิด-19 โมลนูพิราเวียร์ ในสิทธิ UCEP Plus
วันพุธที่ 8 มีนาคม 2566
ต่อจากนี้ไป ขอเชิญรับฟังไทยคู่ฟ้า
รัฐบาลเพิ่มประสิทธิภาพการดูแลประชาชน โดยเห็นชอบหลักเกณฑ์ วิธีการ
และเงื่อนไขการกำหนดค่าใช้จ่ายในการดำเนินการผู้ป่วยฉุกเฉินวิกฤตกรณีโรคโควิด-19 หรือ UCEP Plus
ฉบับที่ 3 เพื่อเพิ่มรายการยาต้านไวรัสโควิด-19 ได้แก่ Molnupiravir
ในบัญชีและอัตราค่าใช้จ่ายแนบท้ายหลักเกณฑ์
เนื่องจากปัจจุบันองค์การเภสัชกรรมและบริษัทยาสามารถจำหน่ายแก่โรงพยาบาลเอกชนได้แล้ว
จึงสามารถกำหนดอัตราค่าใช้จ่ายที่แน่นอนได้ ส่งผลให้ในรายการยาต้านไวรัสโควิด-19 ของ UCEP Plus มี 2
รายการ ได้แก่ Favipiravia 200 mg ราคา 14.50 บาทต่อหน่วย และ Molnupiravir 200 mg ราคา 15
บาทต่อหน่วย โดยมีผลตั้งแต่วันที่ ครม. มีมติอนุมัติเป็นต้นไป
“สื่อสารภารกิจรัฐบาล” กับสำนักโฆษก สำนักเลขาธิการนายกรัฐมนตรี
วันจันทร์ที่ 13 มีนาคม 2566
13/03/2566
ผู้ตรวจฯภาสกร ลงพื้นที่ลพบุรี เร่งขับเคลื่อนนโยบายกระทรวงอุตสาหกรรม MIND ใช้หัวและใจ ปั้นอุตสาหกรรมคู่ชุมชน
ผู้ตรวจราชการกระทรวงอุตสาหกรรม ลงพื้นที่ลพบุรี เร่งขับเคลื่อนนโยบายกระทรวงอุตสาหกรรม MIND ใช้หัวและใจ ปั้นอุตสาหกรรมคู่ชุมชน
เมื่อวันที่ 9 มีนาคม 2566 เวลา 14.00 น. นายภาสกร ชัยรัตน์ รองอธิบดีกรมส่งเสริมอุตสาหกรรม รักษาการแทนผู้ตรวจราชการกระทรวงอุตสาหกรรม ลงพื้นที่ตรวจติดตามงานเขตตรวจราชการที่ 1 ภาคกลางตอนบน สำนักงานอุตสาหกรรมจังหวัดลพบุรี โดยมีนางสาวสมใจ มีสมบูรณ์ อุตสาหกรรมจังหวัดลพบุรีและคณะเจ้าหน้าที่ได้ร่วมประชุมตรวจติดตามงานตามประเด็นการตรวจราชการกระทรวงอุตสาหกรรม รอบที่ 1 ปีงบประมาณ พ.ศ. 2566 พร้อมมอบแนวทางในการดำเนินงานโดยให้มีการตรวจกำกับโรงงาน/เหมืองแร่ให้เป็นไปตามกฎหมาย การส่งเสริม GI ให้ได้ 100% การส่งเสริมพัฒนาผลิตภัณฑ์กลุ่มวิสาหกิจชุมชนรอบโรงงานและรอบเหมืองแร่
นอกจากนี้ยังได้ร่วมหารือกับเครือข่ายในพื้นที่ อาทิ สภาอุตสาหกรรม สภาหอการค้า SMEs D Bank สาขาลพบุรี เครือข่ายอุตสาหกรรมรักษ์สิ่งแวดล้อม และผู้แทน คพอ. จังหวัด เพื่อรับทราบผลการดำเนินงานปัญหาอุปสรรคต่าง ๆ ซึ่งจังหวัดลพบุรีเป็นจังหวัดที่มีภาคการผลิตเกษตรกรรม และปศุสัตว์ขนาดใหญ่ของภาคกลาง ทั้งแปรรูปเกษตร แปรรูปอาหาร ส่งออกอาหารสัตว์ พร้อมทั้งทิศทางการพัฒนาเศรษฐกิจและอุตสาหกรรมของจังหวัดจากภาคเอกชน/ภาคประชาชน โดยได้นำ BCG Model มาเป็นหลักในการพัฒนาอุตสาหกรรมสู่การเป็นเมืองลดคาร์บอนตามประชาคมโลก เช่น มีโรงไฟฟ้าโซลาร์ฟาร์มกำลังการผลิต 225 MW คิดเป็น 20% ของจังหวัด และการจัดการของเสียจนสามารถขายคาร์บอนเครดิตได้ เป็นต้น
ในการนี้ได้ให้ข้อแนะนำในการส่งเสริมและพัฒนาอุตสาหกรรม นำนโยบายท่านปลัดกระทรวงอุตสาหกรรม MIND ใช้ "หัว" และ "ใจ" ปั้นอุตสาหกรรมคู่ชุมชน ขับเคลื่อนสู่เป้าหมาย ภายใต้หลัก"อุตสาหกรรมดี ชุมชนดี หน่วยงานดี" สู่ความสำเร็จ 4 มิติ (ความสำเร็จทางธุรกิจ การประกอบกิจการไม่สร้างผลกระทบชุมชน การดูแลสิ่งแวดล้อมตอบโจทย์ประชาคมโลก และการกระจายรายได้สร้างอาชีพดีพร้อม) ใช้ศักยภาพกองทุนที่มีอยู่เชื่อมโยงส่งเสริมอาชีพให้ประชาชนได้รับประโยชน์อย่างเต็มที่และยั่งยืน ทั้งนี้ ผู้ตรวจฯ ยังได้ให้กำลังใจและขอบคุณเจ้าหน้าที่และเครือข่ายทุกภาคส่วนที่ได้ช่วยกันนำนโยบายกระทรวงอุตสาหกรรมไปสู่การปฏิบัติเป็นรูปธรรมปั้นอุตสาหกรรมคู่ชุมชนต่อไป
วันจันทร์ที่ 13 มีนาคม 2566
13/03/2566
ผู้ช่วยปลัดฯ ณิรดา เป็นประธานอบรม iSingleForm ครั้งที่ 3/2566
ผู้ช่วยปลัดกระทรวงอุตสาหกรรม เป็นประธานอบรม iSingleForm ครั้งที่ 3/2566
เมื่อวันที่ 9 มีนาคม 2566 นางสาวณิรดา วิสุทธิชาติธาดา ผู้ช่วยปลัดกระทรวงอุตสาหกรรม เป็นประธานการอบรมการแจ้งข้อมูลการประกอบกิจการโรงงาน ครั้งที่ 3/2566 ภายใต้ภารกิจงาน iSingleForm โดยมีหัวข้อการอบรม คือ "การแจ้งข้อมูลการประกอบกิจการโรงงานรายปี (ร.ง.9)" ให้แก่เจ้าหน้าที่สำนักงานปลัดกระทรวงอุตสาหกรรม เพื่อถ่ายทอดองค์ความรู้และแลกเปลี่ยนเรียนรู้ร่วมกันในการจัดเก็บข้อมูลในเชิงพื้นที่ผ่านระบบ iSingleForm ได้อย่างมีประสิทธิภาพ
โดยมีนางสาวศิรกาญจน์ เหลืองสกุล ผู้อำนวยการกองสารสนเทศและดัชนีเศรษฐกิจอุตสาหกรรม สำนักงานเศรษกิจอุตสาหกรรม พร้อมเจ้าหน้าที่เข้าร่วมการอบรม ณ ห้องประชุม อก. 3 ชั้น 3 สำนักงานปลัดกระทรวงอุตสาหกรรม
วันจันทร์ที่ 13 มีนาคม 2566
​วธ. ติวเข้มข้าราชการทั่วประเทศ เดินหน้ายุคดิจิทัล “พัฒนาระบบมาตรฐานข้อมูลกลางเพื่อพัฒนาไปสู่ข้อมูลใหญ่”
​วธ. ติวเข้มข้าราชการทั่วประเทศ เดินหน้ายุคดิจิทัล “พัฒนาระบบมาตรฐานข้อมูลกลางเพื่อพัฒนาไปสู่ข้อมูลใหญ่” บริหารจัดการข้อมูลอย่างเป็นระบบและให้บริการข้อมูลที่มีมาตรฐานสู่สาธารณะได้อย่างมีประสิทธิภาพ
วธ. ติวเข้มข้าราชการทั่วประเทศ เดินหน้ายุคดิจิทัล “พัฒนาระบบมาตรฐานข้อมูลกลางเพื่อพัฒนาไปสู่ข้อมูลใหญ่” บริหารจัดการข้อมูลอย่างเป็นระบบและให้บริการข้อมูลที่มีมาตรฐานสู่สาธารณะได้อย่างมีประสิทธิภาพ
เมื่อเร็วๆ นี้ นางยุพา ทวีวัฒนะกิจบวร ปลัดกระทรวงวัฒนธรรม เป็นประธานเปิดการฝึกอบรมโครงการพัฒนาระบบมาตรฐานข้อมูลกลางเพื่อพัฒนาไปสู่ข้อมูลใหญ่ โดยมี ผู้บริหาร ข้าราชการกระทรวงวัฒนธรรมส่วนกลางและส่วนภูมิภาค พร้อมเจ้าหน้าที่ที่เกี่ยวข้อง เข้าร่วม ณ โรงแรมแกรนด์ ฟอร์จูน กรุงเทพฯ
นางยุพา กล่าวว่า กระทรวงวัฒนธรรม (วธ.) มีนโยบายส่งเสริมให้มีข้อมูลองค์ความรู้ในรูปแบบฐานข้อมูลใหญ่ (Big Data) อีกทั้งให้ความสำคัญสำหรับการกำกับดูแลและบริหารจัดการข้อมูลองค์กร ส่งเสริมให้มีการจัดทำข้อมูลให้เป็นมาตรฐานเดียวกัน มุ่งเพิ่มประสิทธิภาพการทำงานภายในองค์กร ให้เจ้าหน้าที่ที่เกี่ยวข้องทุกระดับสามารถเผยแพร่ข้อมูลสู่สาธารณะ (Open Data) ได้อย่างมีระบบและมีประสิทธิภาพ จึงได้ดำเนินการจัดฝึกอบรมภายใต้โครงการพัฒนาระบบมาตรฐานข้อมูลกลาง เพื่อพัฒนาไปสู่ข้อมูลใหญ่ แก่ข้าราชการและเจ้าหน้าที่สังกัด วธ. จากทุกสำนัก กอง ศูนย์ กลุ่มในส่วนกลาง รวมถึงหน่วยงานระดับกรมและหน่วยงานส่วนภูมิภาคทั่วประเทศ ให้ได้รับการถ่ายทอดองค์ความรู้จากผู้เชี่ยวชาญในด้านที่เกี่ยวข้อง ฝึกอบรมเชิงปฏิบัติการในหลักสูตรอบรมกรอบธรรมาภิบาลข้อมูลและข้อมูลเปิดภาครัฐ เพื่อพัฒนาศักยภาพของบุคลากรให้เกิดความรู้และความเข้าใจในด้านธรรมาภิบาลข้อมูลและหลักสูตรใช้งานระบบมาตรฐานข้อมูลกลางของวธ. สามารถต่อยอดเพื่อสร้างมูลค่าทางเศรษฐกิจบนแพลตฟอร์มเศรษฐกิจวัฒนธรรมใหม่ (New Cultural Economy Platform) ตลอดจนสามารถบริหารจัดการข้อมูลอย่างเป็นระบบและให้บริการข้อมูลที่มีมาตรฐานสู่สาธารณะได้อย่างมีประสิทธิภาพต่อไป พร้อมก้าวสู่การเป็นรัฐบาลดิจิทัล
ปลัด วธ. กล่าวอีกว่า สำหรับการฝึกอบรมในรอบนี้ เป็นหลักสูตรที่ 1 กรอบธรรมาภิบาลข้อมูลและข้อมูลเปิดภาครัฐมีเนื้อหาเกี่ยวกับธรรมาภิบาลข้อมูล(DataGovernance)ของสำนักงานปลัดกระทรวงวัฒนธรรม สำหรับการกำกับดูแลและบริหารจัดการข้อมูล องค์กร รวมถึงแนวทางปฏิบัติที่เป็นมาตรฐานเดียวกัน ตามพระราชบัญญัติ การบริหารงานและการให้บริการภาครัฐผ่านระบบดิจิทัล พ.ศ. 2562 โดยมีผู้เข้ารับการฝึกอบรม On Site ละผ่านระบบ Zoom Meeting รวมกว่า 142 คน
ทั้งนี้ การฝึกอบรมโครงการพัฒนาระบบมาตรฐานข้อมูลกลางเพื่อพัฒนาไปสู่ข้อมูลใหญ่ ทั้งหมดประกอบด้วย 4 หลักสูตร ได้แก่ 1) หลักสูตรกรอบธรรมาภิบาลข้อมูล และข้อมูลเปิดภาครัฐ จำนวน 2 รุ่น จัดขึ้นระหว่างวันที่ 8 - 9 และวันที่ 14 -15 มีนาคม 2566 2) หลักสูตรการใช้งานระบบมาตรฐานข้อมูลกลางของกระทรวงวัฒนธรรม สำหรับผู้ใช้งาน จำนวน 3 รุ่น ในวันที่ 16 , 17 และ 20 มีนาคม 2566 3) หลักสูตรการใช้งานระบบมาตรฐานข้อมูลกลางของกระทรวงวัฒนธรรม สำหรับผู้ดูแลระบบ ในวันที่ 21 มีนาคม 2566 และ 4) หลักสูตรการใช้งานระบบการสร้างคุณภาพข้อมูล (Data Quality) สำหรับผู้ดูแลระบบ ในวันที่ 22 มีนาคม 2566 นี้
วันจันทร์ที่ 13 มีนาคม 2566
13/03/2566
เพิ่มค่าป่วยการ อสส.-อสม. เป็น 2,000 บาทต่อเดือน เริ่ม 1 ต.ค.66
วันพฤหัสบดีที่ 9 มีนาคม 2566
ต่อจากนี้ไป ขอเชิญรับฟังไทยคู่ฟ้า
รัฐบาลสนับสนุนการทำหน้าที่ของอาสาสมัครสาธารณสุข โดยเห็นชอบเพิ่มค่าป่วยการให้แก่
อาสาสมัครสาธารณสุขประจำหมู่บ้าน หรือ อสม. และอาสาสมัครสาธารณสุขกรุงเทพมหานคร หรือ อสส.
รวมกว่า 1 ล้านคนทั่วประเทศ จากเดิมคนละ 1,000 บาท/เดือน เป็นคนละ 2,000 บาท/เดือน เริ่ม 1
ต.ค.2566 เป็นต้นไป เนื่องจากปัจจุบัน อสส. และ อสม.
มีภารกิจเพิ่มขึ้นในการดูแลสุขภาพประชาชนในชุมชน
โดยเน้นการส่งเสริมสุขภาพและป้องกันโรคเพื่อลดอัตราการเจ็บป่วยโดยเฉพาะในกลุ่มผู้สูงอายุ
ทั้งยังคงปฏิบัติหน้าที่เฝ้าระวัง ป้องกัน และควบคุมการแพร่ระบาดของโรคโควิด-19 ในระยะ Post-
Pandemic ตลอดจนติดตามผู้ผ่านการบำบัดยาเสพติดในระบบสมัครใจบำบัด ภายในชุมชนอยู่อย่างต่อเนื่อง
“สื่อสารภารกิจรัฐบาล” กับสำนักโฆษก สำนักเลขาธิการนายกรัฐมนตรี
วันจันทร์ที่ 13 มีนาคม 2566
13/03/2566
นายกรัฐมนตรีเยี่ยมชมศูนย์การเรียนรู้เกษตรวิถีพุทธ วัดหุบกระทิง อ.บ้านโป่ง จ.ราชบุรี ชื่นชมการดำเนินงาน สร้างความสามัคคีของคนในชุมชน
นายกรัฐมนตรีเยี่ยมชมศูนย์การเรียนรู้เกษตรวิถีพุทธ วัดหุบกระทิง อ.บ้านโป่ง จ.ราชบุรี ชื่นชมการดำเนินงาน สร้างความสามัคคีของคนในชุมชน แนะให้เสริมการสร้างงาน สร้างอาชีพ ประยุกต์สิ่งของขึ้นชื่อในชุมชน ให้เกิดผลิตภัณฑ์ใหม่ ทำให้ชุมชนเข้มแข็ง
นายอนุชา บูรพชัยศรี รองเลขาธิการนายกรัฐมนตรีฝ่ายการเมือง ปฏิบัติหน้าที่โฆษกประจำสำนักนายกรัฐมนตรีเปิดเผยว่า วันนี้ (13 มีนาคม 2566) เวลา 10.00 น. ณ วัดหุบกระทิง ตำบลเบิกไพร อำเภอบ้านโป่ง จังหวัดราชบุรี พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม เยี่ยมชมศูนย์การเรียนรู้เกษตรวิถีพุทธ-วิถีความร่วมมือในการพัฒนาระหว่างวัดกับชุมชน โดยมี พลเอก อนุพงษ์ เผ่าจินดา รัฐมนตรีว่าการกระทรวงมหาดไทย นายสุชาติ ชมกลิ่น รัฐมนตรีว่าการกระทรวงแรงงาน และนายธนกร วังบุญคงชนะ รัฐมนตรีประจำสำนักนายกรัฐมนตรี เข้าร่วมด้วย
โอกาสนี้ นายกรัฐมนตรีพบปะ พูดคุย และถ่ายภาพร่วมกับเด็กนักเรียนโรงเรียนวัดหุบกระทิง ผู้ประกอบการรุ่นใหม่จังหวัดราชบุรี Young Entrepreneur Chamber of Commerce (YEC) และประชาชนจังหวัดราชบุรีที่มารอให้การต้อนรับ โดยนายกรัฐมนตรีกล่าวขอบคุณทุกคนที่มารอให้การต้อนรับ การมาจังหวัดราชบุรีในวันนี้มาในฐานะนายกรัฐมนตรีเพื่อติดตามการดำเนินโครงการต่าง ๆ ว่ามีความคืบหน้าอย่างไร พบเจออุปสรรคหรือไม่ เพื่อให้โครงการต่าง ๆ สำเร็จผลตามเวลาที่กำหนดและคุ้มค่าต่อประชาชน แล้วนายกรัฐมนตรีเข้ากราบสักการะพระประธาน และนมัสการพระมหาสงกรานต์ สนฺติกโร เจ้าอาวาสวัดหุบกระทิง ณ อุโบสถ เพื่อความเป็นสิริมงคลในโอกาสเดินทางมาปฏิบัติราชการที่จังหวัดราชบุรี
จากนั้น นายกรัฐมนตรีเดินเยี่ยมชมศูนย์การเรียนรู้เกษตรวิถีพุทธ ซึ่งเกิดจากความร่วมมือในการพัฒนาระหว่างวัดกับชุมชน เปลี่ยนพื้นที่รกร้างว่างเปล่าเป็นแหล่งเรียนรู้เกษตร และร้านกาแฟท่ามกลางธรรมชาติที่สวยงาม เป็นแหล่งท่องเที่ยวพักผ่อนเชิงเกษตรให้นักท่องเที่ยวได้สัมผัสวิถีชีวิตชาวบ้านและความสำเร็จของการนำเกษตรทฤษฎีใหม่ตามหลักปรัชญาเศรษฐกิจพอเพียงของในหลวงรัชกาลที่ 9 มาปรับใช้จนเกิดผลเป็นรูปธรรม โดยนายกรัฐมนตรีชื่นชมแนวคิดดังกล่าวเป็นการสร้างความสามัคคีของคนในชุมชน และยังเป็นการสร้างพื้นที่สีเขียวตามแนวทางที่รัฐบาลดำเนินการไว้คือป่าชุมชน คนร่วมกับป่า ซึ่งในอนาคตต้นไม้เหล่านี้จะมีมูลค่ามหาศาล นำไปทำอะไรได้อีกมากมาย และนายกรัฐมนตรียังแนะให้ศูนย์การเรียนรู้นี้ได้เสริมการสร้างงานสร้างอาชีพ จัดให้มีการฝึกหัดต่าง ๆ นำสิ่งของขึ้นชื่อในชุมชนมาจัดแสดง มาประยุกต์ให้เกิดผลิตภัณฑ์ใหม่เพื่อสร้างรายได้ สร้างอาชีพให้แก่คนในชุมชน ซึ่งจะทำให้ชุมชนเข้มแข็ง เมื่อเจอปัญหาอะไรก็จะสามารถข้ามผ่านไปได้
ต่อจากนั้น นายกรัฐมนตรีเดินทางไปสักการะเจ้าแม่เบิกไพรที่ศาลเจ้าแม่เบิกไพร ตำบลเบิกไพร อำเภอบ้านโป่ง จังหวัดราชบุรี ต่อไป
-------------------
วันจันทร์ที่ 13 มีนาคม 2566
13/03/2566
ผู้ตรวจสมพลฯ ลงพื้นที่นครสวรรค์ ตรวจราชการรอบ 1 เน้นย้ำเจ้าหน้าที่ดำเนินงานตาม MIND ของกระทรวงอุตสาหกรรม ใช้หัวและใจ ขับเคลื่อนแผนงานปี 2566
ผู้ตรวจราชการกระทรวงอุตสาหกรรม ลงพื้นที่นครสวรรค์ ตรวจราชการรอบ 1 เน้นย้ำเจ้าหน้าที่ดำเนินงานตาม MIND ของกระทรวงอุตสาหกรรม ใช้หัวและใจ ขับเคลื่อนแผนงานปี 2566 มุ่งยกระดับ “อุตสาหกรรมดีอยู่คู่ชุมชนอย่างยั่งยืน”
เมื่อวันพฤหัสบดีที่ 9 มีนาคม 2566 เวลา 09.00 น. นายสมพล โนดไธสง ผู้ตรวจราชการกระทรวงอุตสาหกรรม ลงพื้นที่นครสวรรค์ตรวจราชการกรณีปกติ รอบที่ 1 ประจำปีงบประมาณ พ.ศ. 2566 โดยมี นายชัชพล อินทโฉม อุตสาหกรรมจังหวัดนครสวรรค์และเจ้าหน้าที่ เข้าร่วมรับการตรวจราชการพร้อมรายงานตามประเด็นการตรวจราชการกรณีการตรวจกำกับ เร่งรัด ติดตาม เพื่อขับเคลื่อนการดำเนินงานที่สำคัญ และโครงการสำคัญของกระทรวงอุตสาหกรรม
ทั้งนี้ ผู้ตรวจสมพลฯ ได้มอบนโยบายโดยเน้นย้ำให้เจ้าหน้าที่ทุกคนดำเนินการตาม MIND ของกระทรวงอุตสาหกรรม ใช้หัวและใจขับเคลื่อนแผนงานปี 2566 มุ่งยกระดับ “อุตสาหกรรมดีอยู่คู่ชุมชนอย่างยั่งยืน” ทั้ง 4 มิติ ได้แก่ 1.ความสำเร็จของธุรกิจ 2.ชุมชน สังคม 3.สิ่งแวดล้อม และ 4.การกระจายรายได้ให้กับชุมชน พร้อมเสนอแนะในการปฏิบัติงาน รวมทั้งแนวทางปฏิบัติงานตามข้อสั่งการที่จะต้องปฏิบัติอย่างเคร่งครัด อาทิ การเบิกจ่ายงบประมาณให้เป็นไปตามแผนที่กำหนดและเป็นไปตามมาตรการเร่งรัดการเบิกจ่ายงบประมาณ ตามมติ ครม. รวมทั้งจะต้องจัดสรรและบริหารจัดการการใช้จ่ายงบประมาณอย่างรอบคอบ โรงงานที่ค้างชำระค่าธรรมเนียมให้ติดตามเร่งรัดดำเนินการให้เป็นที่สิ้นสุด สำหรับกรณีโรงงานเลิกประกอบการแต่คงค้างชำระค่าธรรมเนียมให้ตรวจสอบ ติดตาม และประสานกรมโรงงานอุตสาหกรรมเพื่อจำหน่ายทะเบียน การตรวจ กำกับ ดูแลโรงงานให้ดำเนินการอย่างละเอียดครบถ้วนทุกประเด็น มีแผนปฏิบัติงานที่ชัดเจน และมีบันทึกการตรวจสอบทุกครั้ง การบริหารจัดการกากอุตสาหกรรมให้กำกับดูแลให้เป็นไปตามกฎหมาย และรายงานข้อมูลกากอุตสาหกรรมผ่านระบบสารสนเทศฯ ให้ดำเนินการภายในระยะเวลาที่กำหนด ให้ติดตามเร่งรัดการรับรองอุตสาหกรรมสีเขียว (GI) ให้เป็นไปตามเป้าหมายที่กำหนด รวมทั้งประชาสัมพันธ์ เชิญชวน ชี้แจงถึงความสำคัญของการเข้าร่วมโครงการ ในการนี้ ผู้ตรวจฯ ได้รับฟังแนวทางการดำเนินงาน และข้อเสนอแนะจากตัวแทนของภาคเอกชน คือธนาคารพัฒนาวิสาหกิจขนาดกลางและขนาดย่อมแห่งประเทศไทย สาขานครสวรรค์
สุดท้ายนี้ ผู้ตรวจฯ ได้ให้กำลังใจในการปฏิบัติงาน และขอให้ปฏิบัติงานอย่างเต็มความสามารถในทุกด้าน เพื่อผู้ประกอบการ ประชาชน และกระทรวงอุตสาหกรรม
วันจันทร์ที่ 13 มีนาคม 2566
มท. ปรับปรุงกฎหมาย “โรงแรมที่พัก” หนุน ปชช. /ผู้ประกอบการขนาดเล็กได้ประโยชน์ เพิ่มความปลอดภัย เสริมการท่องเที่ยวเมืองรอง
.....
กระทรวงมหาดไทย กำลังปรับปรุงกฎหมายที่เกี่ยวข้องกับการกำกับดูแล “โรงแรมที่พัก” 2 ฉบับ เพื่อสนับสนุนให้ประชาชนทั่วไป และผู้ประกอบการขนาดเล็กได้ประโยชน์จากการท่องเที่ยว โดยเฉพาะเมืองรอง ประกอบด้วย
.
> ฉบับแรก เป็นกฎกระทรวงกำหนดประเภทและหลักเกณฑ์การประกอบธุรกิจโรงแรม (ฉบับที่ ..) พ.ศ. .... ซึ่งได้แก้ไขเพิ่มเติมกฎกระทรวงฯ ฉบับปี 2551
.
- กำหนดให้สถานที่พักที่มีจำนวนห้องพักในอาคารเดียวกันหรือหลายอาคารรวมกัน “ไม่เกิน 8 ห้อง” และมีจำนวนผู้พักรวมกันทั้งหมด “ไม่เกิน 30 คน” ทั้งนี้ เมื่อได้แจ้งให้นายทะเบียนทราบและนายทะเบียนได้ออกหนังสือรับแจ้งแล้ว สามารถเป็นสถานที่พัก “ที่ไม่เป็นโรงแรม” ตามพ.ร.บ.โรงแรม พ.ศ. 2547 ได้
- ให้หนังสือรับแจ้งมีอายุ 5 ปี ให้สอดคล้องกับใบอนุญาตธุรกิจโรงแรมที่มีอายุ 5 ปี เช่นกัน เพื่อให้มีการตรวจมาตรฐานต่าง ๆ ก่อนต่อใบอนุญาตอย่างต่อเนื่อง
- เพิ่มเติมการอนุญาตให้นำอาคารที่มีลักษณะเป็นแพ และอาคารที่มีลักษณะพิเศษ เช่น เต็นท์ กระโจม มาประกอบธุรกิจโรงแรมได้
.
> ฉบับที่ 2 กฎกระทรวงกำหนดลักษณะและระบบความปลอดภัยของอาคารที่ใช้ประกอบธุรกิจโรงแรม พ.ศ. .... โดยกำหนดบทนิยาม “อาคารลักษณะพิเศษ” ที่อนุญาตให้นำมาประกอบธุรกิจโรงแรมได้ให้สอดคล้องกับปัจจุบันอาคารที่มีการก่อสร้างอาคารหลากหลายรูปแบบ รวมทั้งยังกำหนดให้ผู้ประกอบการต้องดำเนินการตามที่กำหนดในส่วนที่เกี่ยวกับความปลอดภัย เช่น ระบบป้องกัน และระงับอัคคีภัย เป็นต้น
.
ทั้งนี้ กฎหมายทั้ง 2 ฉบับ ได้ผ่านการอนุมัติหลักการจาก ครม. ไปแล้ว และอยู่ระหว่างการตรวจพิจารณาของสำนักงานคณะกรรมการกฤษฎีกาและประกาศในราชกิจจานุเบกษาต่อไป
.
อ่านเพิ่มเติม คลิกhttps://www.thaigov.go.th/news/contents/details/65892
#ไทยคู่ฟ้า#สื่อสารรัฐบาลไทย
-------------------
วันจันทร์ที่ 13 มีนาคม 2566
บีโอไอผนึกทีดีอาร์ไอจัดสัมมนาออนไลน์
บีโอไอผนึกทีดีอาร์ไอจัดสัมมนาออนไลน์
บีโอไอผนึกทีดีอาร์ไอจัดสัมมนาออนไลน์
นายนฤตม์ เทอดสถีรศักดิ์ เลขาธิการคณะกรรมการส่งเสริมการลงทุน (บีโอไอ) (ที่ 2 จากซ้าย) ร่วมกับสถาบันวิจัยเพื่อการพัฒนาประเทศ (ทีดีอาร์ไอ) จัดงานสัมมนาออนไลน์ (Webinar) ในหัวข้อ “มุ่งสู่ ‘เศรษฐกิจใหม่’: หนุนผู้ประกอบการไทยด้วยนโยบายส่งเสริมการลงทุนใหม่” โดยมีผู้เข้าร่วมเสวนาในหัวข้อ “ร่วมขับเคลื่อนการลงทุน ร่วมสนับสนุนผู้ประกอบการไทย” ประกอบด้วยนายสนั่น อังอุบลกุล ประธานกรรมการหอการค้าไทยและสภาหอการค้าแห่งประเทศไทย นายเกรียงไกร เธียรนุกูล ประธานสภาอุตสาหกรรมแห่งประเทศไทย นายแสงชัย ธีรกุลวาณิช ประธานสมาพันธ์เอสเอ็มอีไทย นายณัฐสิฐ รักษ์เกียรติวงศ์ นักวิจัยอาวุโส ทีดีอาร์ไอ ดำเนินรายการโดย ดร.สมเกียรติ ตั้งกิจวานิชย์ ประธานสถาบันวิจัยเพื่อการพัฒนาประเทศไทย (ทีดีอาร์ไอ) งานสัมมนาครั้งนี้มุ่งเน้นกลุ่มผู้ประกอบการไทยขนาดกลางและขนาดย่อม (SMEs) ซึ่งมีผู้เข้าร่วมรับฟังกว่า 200 คน เมื่อเร็ว ๆ นี้
วันจันทร์ที่ 13 มีนาคม 2566
13/03/2566
การติดตามสถานการณ์ Silicon Valley Bank (SVB) ของประเทศสหรัฐอเมริกา
จากที่ธนาคารพาณิชย์ในประเทศสหรัฐเมริกาได้ประสบปัญหาฐานะทางการเงิน และหน่วยงานภาครัฐที่เกี่ยวข้องต้องเข้าควบคุมเพื่อแก้ไขปัญหาฐานะนั้น กระทรวงการคลังได้ติดตามสถานการณ์ดังกล่าวและประเมินผลกระทบที่อาจเกิดขึ้นต่อประเทศไทยอย่างใกล้ชิด
นายพรชัย ฐีระเวช ผู้อำนวยการสำนักงานเศรษฐกิจการคลัง ในฐานะโฆษกกระทรวงการคลัง เปิดเผยว่า จากที่ธนาคารพาณิชย์ในประเทศสหรัฐเมริกาได้ประสบปัญหาฐานะทางการเงิน และหน่วยงานภาครัฐที่เกี่ยวข้องต้องเข้าควบคุมเพื่อแก้ไขปัญหาฐานะนั้น กระทรวงการคลังได้ติดตามสถานการณ์ดังกล่าวและประเมินผลกระทบที่อาจเกิดขึ้นต่อประเทศไทยอย่างใกล้ชิด
ในสัปดาห์ที่ผ่านมาธนาคารพาณิชย์หลายแห่งในประเทศสหรัฐอเมริกาประสบปัญหาฐานะทางการเงิน โดยธนาคาร Silicon Valley หรือ Silicon Valley Bank (SVB) ซึ่งเป็นธนาคารพาณิชย์ระดับภูมิภาค (Regional Bank) ที่มีสินทรัพย์ประมาณ 7.35 ล้านล้านบาท หรือมีขนาดสินทรัพย์สูงสุดเป็นอันดับที่ 16 ของประเทศสหรัฐอเมริกาได้ถูกควบคุมโดยภาครัฐเมื่อวันที่ 10 มีนาคม 2566 เพื่อเข้าสู่กระบวนการแก้ไขปัญหาเนื่องจากมูลค่าสินทรัพย์ที่ลดลงจากอัตราดอกเบี้ยที่สูงขึ้นและประสบภาวะขาดทุนจากกลยุทธ์ในการบริหารสินทรัพย์ของธนาคาร นอกจาก SVB แล้ว ธนาคาร Silvergate และธนาคาร Signature ซึ่งเป็นธนาคารพาณิชย์ที่ให้บริการเกี่ยวกับ Cryptocurrencies เป็นหลัก ได้ประสบปัญหาฐานะจากราคา Cryptocurrencies ที่ลดลง โดยธนาคาร Silvergate ปิดตัวลงเมื่อวันที่ 8 มีนาคม 2566 และธนาคาร Signature ถูกควบคุมโดยหน่วยงานภาครัฐ เพื่อแก้ไขปัญหาฐานะเมื่อวันที่ 12 มีนาคม 2566 ซึ่งปัญหาฐานะของธนาคารทั้งสองแห่งดังกล่าวส่งผลกระทบต่อตลาด Cryptocurrencies
ทั้งนี้ เมื่อวันที่ 12 มีนาคม 2566 หน่วยงานภาครัฐในประเทศสหรัฐอเมริกาที่เกี่ยวข้องได้แก่ ธนาคารกลาง (Federal Reserve: FED) กระทรวงการคลัง (Treasury Department) และองค์กรค้ำประกันเงินฝาก (Federal Deposit Insurance Corporation: FDIC) ได้ร่วมกันแถลงข่าวเพื่อเพิ่มความมั่นใจให้แก่นักลงทุนและผู้ฝากเงินว่าภาครัฐมีมาตรการรองรับหากระบบสถาบันการเงินประสบปัญหาสภาพคล่อง เช่น Bank Term Funding Program เป็นต้น และแนวทางการแก้ไขปัญหาฐานะของ SVB และธนาคาร Signature จะไม่ส่งผลกระทบต่อผู้ฝากเงิน รวมทั้งจะไม่ใช้เงินงบประมาณในการแก้ไขปัญหาดังกล่าว
ในเบื้องต้น กระทรวงการคลังประเมินว่าเหตุการณ์ดังกล่าวยังไม่ส่งผลกระทบต่อประเทศไทยโดยตรง เนื่องจากสถานการณ์ดังกล่าวอาจส่งผลกระทบต่ออุตสาหกรรมเทคโนโลยีของประเทศสหรัฐอเมริกาในระยะสั้น แต่ไม่ส่งผลกระทบต่ออุตสาหกรรมอื่น ๆ หรือระบบการเงินของประเทศสหรัฐอเมริกา อย่างไรก็ดี กระทรวงการคลังและหน่วยงานที่เกี่ยวข้องจะติดตามสถานการณ์ดังกล่าวอย่างต่อเนื่อง และมีความพร้อมที่จะดำเนินการในส่วนที่เกี่ยวข้อง เพื่อรักษาเสถียรภาพระบบการเงินของประเทศไทยให้มีความเข้มแข็งต่อไป
โฆษกกระทรวงการคลังกล่าวเพิ่มเติมว่า “ระบบสถาบันการเงินไทยยังมีความมั่นคงและมีเสถียรภาพ และประเทศไทยมีระบบการคุ้มครองเงินฝากที่มีความเข้มแข็ง พร้อมรองรับสถานการณ์ที่มีความผันผวน ในการนี้ประชาชนจึงไม่ควรตื่นตระหนกว่าสถานการณ์ดังกล่าวจะส่งผลกระทบต่อระบบสถาบันการเงินของประเทศไทยแต่อย่างใด”
สอบถามข้อมูลเพิ่มเติม
สำนักงานเศรษฐกิจการคลัง โทร 02-273-9020 ต่อ 3219
วันจันทร์ที่ 13 มีนาคม 2566
13/03/2566
เปิดศูนย์รับแจ้งเหตุ การทรมานและทำให้สูญหาย รวม 113 แห่งทั่วประเทศ
วันอังคารที่ 7 มีนาคม 2566
ต่อจากนี้ไป ขอเชิญรับฟังไทยคู่ฟ้า
สำนักงานอัยการสูงสุด เปิดศูนย์ป้องกันและปราบปรามการทรมานและการกระทำให้บุคคลสูญหาย
กรุงเทพมหานครและในทุกจังหวัดทั่วประเทศ รวม 113 ศูนย์ เพื่อรับเรื่องร้องเรียน
แจ้งเหตุจากประชาชนและญาติของผู้ถูกกระทำตาม
พ.ร.บ.ป้องกันและปราบปรามการทรมานและการกระทำให้บุคคลสูญหาย พ.ศ.2565
ซึ่งมีผลใช้บังคับแล้วเมื่อวันที่ 22 ก.พ.2566 ที่ผ่านมา โดยยกเว้นมาตราที่ 22 - 25
กฎหมายฉบับนี้มุ่งคุ้มครองประชาชนจากการปฏิบัติหน้าที่โดยมิชอบของเจ้าหน้าที่รัฐในการจับกุม คุมขัง
ทรมาน อุ้มหาย ซึ่งไม่ได้เป็นการดำเนินการจับกุมอย่างถูกต้องตามกฎหมาย มีโทษสูงสุดจำคุกตลอดชีวิต
ประชาชนสามารถแจ้งเหตุได้ตลอด 24 ชั่วโมง ทางโทรศัพท์ 0-2434-8325 ถึง 27 ต่อ 601 – 605
“สื่อสารภารกิจรัฐบาล” กับสำนักโฆษก สำนักเลขาธิการนายกรัฐมนตรี
วันจันทร์ที่ 13 มีนาคม 2566
13/03/2566
รองปลัดฯ ณัฏฐิญา ชี้แนะ SME D Bank บูรณาการและพัฒนา SMEs ไทย ให้มีความรู้คู่แหล่งทุนอย่างเป็นระบบ พร้อมใช้แนวคิด MIND
รองปลัดกระทรวงอุตสาหกรรม ชี้แนะ SME D Bank บูรณาการและพัฒนา SMEs ไทย ให้มีความรู้คู่แหล่งทุนอย่างเป็นระบบ พร้อมใช้แนวคิด MIND สร้างอุตสาหกรรมคู่ชุมชนแบบครบทุกมิติ
เมื่อวันที่ 9 มีนาคม 2566 เวลา 13.30 น. นางสาวณัฏฐิญา เนตยสุภา รองอธิบดีกรมส่งเสริมอุตสาหกรรม รักษาราชการแทนรองปลัดกระทรวงอุตสาหกรรม หารือคณะผู้บริหารและผู้แทนจากธนาคารพัฒนาวิสาหกิจขนาดกลางและขนาดย่อมแห่งประเทศไทย (SME D Bank) นำโดยนายชาตรี เวทสรณสุธี รองกรรมการผู้จัดการ รับผิดชอบกลุ่มงานสาขาและบริหารคุณภาพสินเชื่อ นางอุบลรัตน์ คำแพง ผู้ช่วยกรรมการผู้จัดการ รับผิดชอบสายงานพัฒนาผู้ประกอบการและลูกค้าสัมพันธ์ และนายนิพนธ์ ยุทธนาระวีศักดิ์ ผู้ช่วยกรรมการผู้จัดการ รับผิดชอบสายงานพัฒนาธุรกิจ ผลิตภัณฑ์และบริการ เข้าพบ ณ ห้องประชุมชุณหะวัณ ชั้น 3 อาคารสำนักงานปลัดกระทรวงอุตสาหกรรม
โดย รสอ.รก.รปอ.ณัฏฐิญา ได้ให้ข้อเสนอแนะเกี่ยวกับการปรับการดำเนินงาน และการสร้างความร่วมมือกับหน่วยงานภายใต้การกำกับดูแลของกระทรวงอุตสาหกรรม ในการพัฒนาและส่งต่อผู้ประกอบการ SMEs เพื่อให้เกิดการบูรณาการแบบสานประโยชน์ (win-win) ได้แก่
1. แนวทางปรับปรุงการดำเนินงานของ SME D Bank โดยเน้นการลดสินเชื่อที่ไม่ก่อให้เกิดรายได้ (NPLs) เพิ่มยอดการเบิกจ่ายสินเชื่อ รวมทั้งเสริมในเรื่องของรายได้ที่มิใช่ดอกเบี้ยในขอบเขตที่ SME D Bank สามารถทำได้ รวมทั้งการพัฒนาฐานข้อมูลลูกค้า เพื่อใช้วิเคราะห์การให้บริการและพัฒนาผลิตภัณฑ์สินเชื่อได้อย่างตรงจุด ควบคู่ไปกับการช่วยเหลือผู้ที่ประสบปัญหาที่มีความตั้งใจในการชำระหนี้ ให้สามารถตั้งตัว และเติบโตได้
2. บูรณาการความร่วมมือและส่งต่อการพัฒนาผู้ประกอบการให้มีความรู้คู่แหล่งทุน อาทิ กรมส่งเสริมอุตสาหกรรม ที่มีฐานข้อมูลกลุ่ม SME ที่มีศักยภาพเป็นจำนวนมาก โดยชี้แนะให้บูรณาการกับโครงการ โตพร้อม MIND และ DIProm Genius AGRO เพื่อยกระดับนักธุรกิจเกษตรอุตสาหกรรม รวมถึงกรมโรงงานอุตสาหกรรม ซึ่งมีฐานลูกค้าที่ได้รับการรับรอง Green Industry (GI) เพื่อส่งเสริมผู้ประกอบการในตามแนวทางของ BCG Model
3. วางรากฐานการพัฒนาธุรกิจควบคู่กับการบริการด้านการเงิน โดยนำนโยบาย MIND ใช้ "หัว" และ "ใจ" ส่งเสริมอุตสาหกรรมคู่ชุมชน มาพัฒนาผู้ประกอบการให้ครบทั้ง 4 มิติ ได้แก่ 1. ความสำเร็จของธุรกิจ 2. การดูแลชุมชนและสังคม 3. การรักษาสิ่งแวดล้อม และ 4. การกระจายรายได้สู่ชุมชน เพื่อปั้นคนดีและคนเก่ง ที่สามารถถ่ายทอดและแบ่งปันการพัฒนาให้กับชุมชน สังคม และธุรกิจรายเล็ก อันจะนำไปสู่การเติบโตร่วมกันอย่างยั่งยืนและกระจายผลประโยชน์ทางเศรษฐกิจในวงกว้าง
วันจันทร์ที่ 13 มีนาคม 2566
13/03/2566
โฆษกรัฐบาลเผย นายกฯ ยินดีสถิติจดทะเบียนทรัพย์สินทางปัญญาปี 2563 – 2565 เฉลี่ยมากกว่าปีละ 6 หมื่นคำขอ ยืนยันรัฐบาลส่งเสริมให้คนไทยเป็นเจ้าของนวัตกรรมและทรัพย์สินทางปัญญา
โฆษกรัฐบาลเผย นายกฯ ยินดีสถิติจดทะเบียนทรัพย์สินทางปัญญาปี 2563 – 2565 เฉลี่ยมากกว่าปีละ 6 หมื่นคำขอ ยืนยันรัฐบาลส่งเสริมให้คนไทยเป็นเจ้าของนวัตกรรมและทรัพย์สินทางปัญญา สร้างมูลค่าเพิ่มให้ผลิตภัณฑ์
นายอนุชา บูรพชัยศรี รองเลขาธิการนายกรัฐมนตรีฝ่ายการเมือง ปฏิบัติหน้าที่โฆษกประจำสำนักนายกรัฐมนตรี เปิดเผยว่า พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหมรับทราบถึงการยื่นคำขอจดทะเบียนทรัพย์สินทางปัญญาจำนวนมาก ในช่วงปี 2563 – 2565 ซึ่งแม้จะเป็นช่วงที่เกิดโรคระบาดโควิด-19 มีนักประดิษฐ์ไทยที่คิดค้นและสร้างสรรค์สิ่งประดิษฐ์ นวัตกรรมใหม่ๆ ขอรับความคุ้มครอง ได้ยื่นคำขอจดทะเบียนทรัพย์สินทางปัญญาเฉลี่ยมากกว่าปีละ 6 หมื่นคำขอ โดยคำขอจดสิทธิบัตรเป็นทรัพย์สินทางปัญญาส่วนใหญ่เป็นยา เวชภัณฑ์ และสินค้าป้องกันโควิด ซึ่งรัฐบาลพร้อมให้การสนับสนุน และถือเป็นแนวโน้มที่ดีสำหรับการพัฒนาเศรษฐกิจไทยในระยะยาว
โฆษกประจำสำนักนายกรัฐมนตรี กล่าวว่า สำหรับการยื่นคำขอจดทะเบียนทรัพย์สินทางปัญญาในปี 2563 พบว่ามีการยื่นคำขอทั้งหมด 66,580 คำขอ ปี 2564 มีการยื่นคำขอทั้งหมด 61,984 คำขอ และในปี 2565 มีการยื่นคำขอทั้งหมด 60,082 คำขอ โดยผลการยื่นคำขอจดทะเบียนจำนวนมากชี้ให้เห็นถึงความสำคัญของการปกป้องคุ้มครองทรัพย์สินทางปัญญา ส่งผลให้ในปี 2565 องค์การทรัพย์สินทางปัญญาโลก (WIPO) จัดให้ประเทศไทยมีความสามารถด้านนวัตกรรมอยู่อันดับที่ 43 จาก 130 ประเทศทั่วโลก และเป็นอันดับ 3 ในอาเซียน
“นายกรัฐมนตรีเชื่อมั่นในศักยภาพของคนไทย และมุ่งเน้นสนับสนุนคนไทยให้มีความคิดสร้างสรรค์ และเป็นเจ้าของ ใช้ประโยชน์จากนวัตกรรมและทรัพย์สินทางปัญญา ซึ่งการจดทะเบียนทรัพย์สินทางปัญญาจะเป็นปัจจัยสำคัญในการปกป้องคุ้มครองทรัพย์สินทางปัญญาของนักประดิษฐ์ไทย รวมทั้งเป็นผลดีในเชิงพาณิชย์ที่สามารถต่อยอด เพิ่มมูลค่าให้กับสิ่งประดิษฐ์ในรูปแบบผลิตภัณฑ์หรือสินค้าอื่น ๆ ได้ พร้อมทั้งชื่นชมความสามารถและศักยภาพของนักประดิษฐ์ไทยที่คิดค้นและสร้างสรรค์สิ่งประดิษฐ์ นวัตกรรมใหม่ ๆ อย่างต่อเนื่อง ซึ่งเป็นแนวทางสำคัญในการผลักดันประเทศ ทั้งยังพัฒนาประเทศอย่างมั่นคง และยั่งยืนได้ในระยะยาว” นายอนุชาฯ กล่าว
วันจันทร์ที่ 13 มีนาคม 2566
13/03/2566
​สำนักงานสลากกินแบ่งรัฐบาล เปิดบริการขึ้นเงินรางวัลแบบ Drive Thru Service ตั้งแต่วันนี้ (13 มี.ค.) แนะผู้รับบริการอย่าลืมพกบัตรประชาชนตัวจริง
​สำนักงานสลากกินแบ่งรัฐบาล เปิดบริการขึ้นเงินรางวัลแบบ Drive Thru Service ตั้งแต่วันนี้ (13 มี.ค.) แนะผู้รับบริการอย่าลืมพกบัตรประชาชนตัวจริง พร้อมเตรียมเลขบัญชีธนาคารเพื่อรับโอนเงินรางวัล
วันที่ 13 มีนาคม 2566 น.ส.ไตรศุลี ไตรสรณกุล รองโฆษกประจำสำนักนายกรัฐมนตรี กล่าวว่า ตั้งแต่วันนี้(13 มี.ค.) สำนักงานสลากกินแบ่งรัฐบาล ได้เปิดให้บริการการจ่ายเงินรางวัลแบบ Drive Thru Service ณ สำนักงานสลากกินแบ่งรัฐบาล จ.นนทบุรี โดยเป็นการอำนวยความสะดวกให้กับประชาชนที่ประสงค์จะขึ้นเงินรางวัล สำหรับสลากกินแบ่งรัฐบาล สลากกุศล และสลากดิจิทัล ไม่เกิน 30 ฉบับ/ราย
ทั้งนี้ บริการ Drive Thru Service จะเปิดให้บริการ 5 ช่องบริการ ในวันจันทร์-ศุกร์ (เว้นวันหยุดทำการ หรือวันหยุดนักขัตฤกษ์) เวลา 07.30-15.00 น. ไม่หยุดพักเที่ยง
น.ส.ไตรศุลี กล่าวว่า สำหรับประชาชาชนที่ประสงค์จะใช้บริการขึ้นรางวัลด้วยบริการ Drive Thru Service นอกจากตัวสลากแล้ว ขอให้เตรียมบัตรประชาชนตัวจริง(แบบสมาร์ทการ์ด) ไปด้วย โดยไม่สามารถใช้เอกสารราชการอื่น เช่น ใบขับขี่แทนได้ เนื่องจากเจ้าหน้าที่ ณ จุดบริการต้องใช้บัตรประชาชนตัวจริงในการอ่านข้อมูลเพื่อตรวจสอบข้อมูลบุคคล และให้เตรียมเลขบัญชีธนาคารที่จะรับเงินรางวัล เนื่องจากการจ่ายเงินรางวัลจะดำเนินการโดยโอนผ่านธนาคารเท่านั้น และจะเป็นการโอนเข้าบัญชีของผู้มาขึ้นรางวัลที่ได้แสดงบัตรประชาชนตัวจริงต่อเจ้าหน้าที่ ณ จุดบริการ จะไม่โอนเข้าบัญชีบุคคลอื่น
อย่างไรก็ตาม สำนักงานสลากกินแบ่งรัฐบาลแนะนำว่า ในกรณีที่เป็นรางวัลที่ 1, สลากอายัด, สลากไม่ถูกรางวัล, สลากปลอมแปลงแก้ไข และสลากชำรุด ขอให้ติดต่อที่กองจ่ายรางวัล ชั้น G สำนักงานสลากินแบ่งรัฐบาล โดยผู้ต้องการทราบรายละเอียดเพิ่มเติม สามารถสอบถามรายละเอียดเพิ่มเติมได้ที่ Call Center 0-2528-9999
วันจันทร์ที่ 13 มีนาคม 2566
13/03/2566
​นายกรัฐมนตรีมอบทีมเศรษฐกิจของรัฐบาลมีการติดตามสถานการณ์ธนาคาร 2 แห่งในสหรัฐปิดตัว ไม่พบแบงก์ไทยเกี่ยวข้องหรือเข้าลงทุน
​นายกรัฐมนตรีมอบทีมเศรษฐกิจของรัฐบาลมีการติดตามสถานการณ์ธนาคาร 2 แห่งในสหรัฐปิดตัว ไม่พบแบงก์ไทยเกี่ยวข้องหรือเข้าลงทุน ย้ำพื้นฐานระบบสถาบันการเงินไทยแข็งแกร่ง ระบบกำกับเข้มตั้งแต่หลังวิกฤตปี40 ธนาคารกระจายฐานลูกค้าทั้งเงินฝาก สินเชื่อ เงินกองทุนสูง
วันที่ 13 มีนาคม 2566 น.ส.ไตรศุลี ไตรสรณกุล รองโฆษกประจำสำนักนายกรัฐมนตรี กล่าวว่า จากที่เกิดกรณีธนาคาร 2 แห่งในสหรัฐฯ ได้ปิดตัวลงในช่วงสัปดาห์ที่ผ่านมาและส่งผลให้เกิดความผันผวนในตลาดเงิน ตลาดทุนทั่วโลก พล.อ.ประยุทธ์ จันทร์โอชา นายกรัฐมนตรีและรมว.กลาโหม ได้มอบหมายให้ทีมเศรษฐกิจของรัฐบาลติดตามสถานการณ์ดังกล่าว พร้อมกับประเมินผลว่าจะกระทบต่อเศรษฐกิจไทยหรือไม่ เพียงใด
หน่วยงานที่เกี่ยวข้องได้รายงานให้นายกรัฐมนตรีทราบว่า ไม่มีธนาคารหรือสถาบันการเงินของไทยมีการลงทุนหรือมีธุรกรรมเกี่ยวข้องกับธนาคารที่มีปัญหาทั้ง 2 แห่ง พร้อมกับประเมินว่าผลกระทบต่อเศรษฐกิจการเงินในสหรัฐฯ น่าจะอยู่ในวงที่จำกัด เนื่องจากทั้ง 2 แห่งมีการทำธุรกิจที่มีความเฉพาะ ไม่ได้มีการบริการแบบกว้างขวางเช่นธนาคารพาณิชย์ทั่วไป และทางการสหรัฐฯ ได้เข้าการเข้าดำเนินการเพื่อดูแลปัญหาที่รวดเร็ว
น.ส.ไตรศุลี กล่าวว่า ทางด้านฐานะของสถาบันการเงินไทยทั้งระบบมีความแข็งแกร่ง โดยธนาคารแห่งประเทศไทย(ธปท.) มีการกำกับด้วยมาตรฐานที่เข้มงวด ซึ่งมาตรการการกำกับระบบสถาบันการเงินของไทยมีการปรับปรุงให้ดูแลความเสี่ยงอย่างรอบด้าน รัดกุม มาตั้งแต่หลังวิกฤตปี 2540 ทำให้ในรอบ 20 กว่าปีที่ผ่านมา แม้มีวิกฤตการเงินโลกหลายครั้ง รวมถึงวิกฤตโควิด19 แต่สถาบันการเงินของไทยทั้งธนาคารพาณิชย์และธนาคารของรัฐยังสามารถสนับสนุนเศรษฐกิจไทยได้ด้วยฐานะที่แข็งแกร่ง
ทั้งนี้ ข้อมูลจาก ธปท. ระบุว่า ณ สิ้นปี 2565 ธนาคารพาณิชย์ไทยทั้งระบบ มีเครื่องชี้ฐานะทางการเงินในระดับสูง โดยมีเงินกองทุนต่อสินทรัพย์เสี่ยง (BIS ratio) ร้อยละ 19.4 สภาพคล่อง (Liquidity Coverage ratio : LCR) สูงถึงร้อยละ 197.3 มีหนี้ด้อยคุณภาพ(NPL) ในระดับต่ำที่ร้อยละ 2.73 ขณะที่เงินสำรองต่อหนี้ด้อยคุณภาพ (NPL Coverage ratio)สูงถึงร้อยละ 171.9 การให้สินเชื่อ และรับเงินฝากในภาพรวมมีการกระจายตัว ไม่กระจุกตัวในลูกค้ากลุ่มใดกลุ่มหนึ่ง
นอกจากนี้ ประเทศไทยยังมีระบบการดูแลผู้ฝากเงินที่เข็มแข็งด้วยสถาบันคุ้มครองเงินฝาก (สคฝ.) ที่ปัจจุบันกองทุนคุ้มครองเงินฝากมีจำนวน 1.34 แสนล้านบาท คุ้มครองเงินฝาก 1 ล้านบาทต่อราย ซึ่งกองทุน ณ ปัจจุบันสามารถครอบคลุมผู้ฝากกว่าร้อยละ 98% ซึ่งเป็นผู้ฝากส่วนใหญ่ของประเทศ
วันจันทร์ที่ 13 มีนาคม 2566
13/03/2566
รัฐบาลจัดงานวันมาฆบูชา ปี 2566 ประทีปแห่งพระธรรม นำศรัทธา บูชาเพ็ญเดือน 3
วันจันทร์ที่ 6 มีนาคม 2566
ต่อจากนี้ไป ขอเชิญรับฟังไทยคู่ฟ้า
รัฐบาลส่งเสริมพระพุทธศาสนาโดยจัดกิจกรรมเนื่องในเทศกาลวันมาฆบูชา ประจำปี 2566
ประทีปแห่งพระธรรม นำศรัทธา บูชาเพ็ญเดือน 3 ในวันนี้(6มี.ค.66) ส่วนกลางมีกิจกรรมเจริญพระพุทธมนต์
ตักบาตรพระสงฆ์ 66 รูป สักการะพระบรมสารีริกธาตุ พระธาตุประจำปีเกิด พระพุทธรูปประจำวัน
และกิจกรรมเวียนเทียนรอบพระบรมสารีริกธาตุ ณ วัดสุทัศนเทพวราราม เขตพระนคร และลานคนเมือง
ศาลาว่าการกรุงเทพมหานคร ส่วนภูมิภาคร่วมกิจกรรมได้ที่วัดใกล้บ้านทั่วประเทศ
และกิจกรรมทางออนไลน์ที่เว็บไซต์ www.dra.go.th ทั้งนี้ วันมาฆบูชา เป็นวันที่พระพุทธเจ้าแสดงพระธรรม
“โอวาทปาติโมกข์” ซึ่งมีหลักการสำคัญคือการสอนให้ละเว้นความชั่ว หมั่นทำความดี
และทำจิตใจให้บริสุทธิ์ผ่องใส
“สื่อสารภารกิจรัฐบาล” กับสำนักโฆษก สำนักเลขาธิการนายกรัฐมนตรี
วันอาทิตย์ที่ 12 มีนาคม 2566
สธ. เผย การตรวจรหัสพันธุกรรม ES ผู้ป่วยเด็กลมชักไม่ตอบสนองรักษา มีความคุ้มค่า ประหยัดงบ 18-36 ล้านบาท แนะบรรจุเป็นสิทธิประโยชน์
กระทรวงสาธารณสุข เผยผลวิจัยของ HITAP พบการตรวจรหัสพันธุกรรม ES ในผู้ป่วยเด็กโรคลมชักที่ไม่ตอบสนองต่อการรักษา ช่วยให้แพทย์วินิจฉัยโรคได้ถูกต้อง รวดเร็ว มากกว่าวิธีมาตรฐานที่ตรวจให้แน่ชัดได้ไม่ถึง 50% และมีความคุ้มค่าทางเศรษฐศาสตร์ ประหยัดงบประมาณ
กระทรวงสาธารณสุข เผยผลวิจัยของ HITAP พบการตรวจรหัสพันธุกรรม ES ในผู้ป่วยเด็กโรคลมชักที่ไม่ตอบสนองต่อการรักษา ช่วยให้แพทย์วินิจฉัยโรคได้ถูกต้อง รวดเร็ว มากกว่าวิธีมาตรฐานที่ตรวจให้แน่ชัดได้ไม่ถึง 50% และมีความคุ้มค่าทางเศรษฐศาสตร์ ประหยัดงบประมาณหลักประกันสุขภาพฯ ใน 5 ปีข้างหน้า 18-36 ล้านบาท ควรบรรจุเป็นสิทธิประโยชน์ในระบบหลักประกันสุขภาพฯ
นพ.รุ่งเรือง กิจผาติ หัวหน้าที่ปรึกษาระดับกระทรวง (นายแพทย์ทรงคุณวุฒิ) และโฆษกกระทรวงสาธารณสุข กล่าวว่า โรคลมชักที่ไม่ตอบสนองต่อการรักษา สามารถพบได้ถึง 1 ใน 3 ของผู้ป่วยโรคลมชักทั้งหมด สาเหตุส่วนใหญ่เกิดจากพันธุกรรม ซึ่งการตรวจวินิจฉัยด้วยวิธีมาตรฐานที่กำหนดไว้ในชุดสิทธิประโยชน์ของระบบหลักประกันสุขภาพแห่งชาติ (บัตรทอง) เช่น การตรวจภาพรังสีวินิจฉัย การตรวจคลื่นไฟฟ้าสมอง เป็นต้น ช่วยให้วินิจฉัยโรคได้แน่ชัดไม่ถึง 50% ส่งผลให้แพทย์วินิจฉัยได้ยากและผู้ป่วยได้รับการรักษาที่ถูกต้องล่าช้า ทำให้มีผลต่อพัฒนาการและคุณภาพชีวิตของเด็ก และครอบครัวยังเกิดความกังวลต่อการมีบุตรคนถัดไป ทั้งนี้ ปัจจุบันมีการนำการตรวจรหัสพันธุกรรม Exome Sequencing (ES) คือการตรวจยีนทั้งหมดในคราวเดียว มาใช้ในการวินิจฉัยโรคที่มีสาเหตุทางพันธุกรรม ดังนั้น โครงการประเมินเทคโนโลยีและนโยบายด้านสุขภาพ (HITAP) จึงทำการศึกษาความคุ้มค่าของการตรวจรหัสพันธุกรรม ES ในเด็กที่เป็นโรคลมชักรุนแรง โดยเปรียบเทียบสถานการณ์ระหว่างการตรวจรหัสพันธุกรรม ES หากได้รับการบรรจุในสิทธิประโยชน์ กับการวินิจฉัยด้วยวิธีมาตรฐาน แล้วประเมินผลกระทบด้านงบประมาณในระยะเวลา 5 ปี และความคุ้มค่าทางเศรษฐศาสตร์จากการใช้แบบจำลอง Decision tree และ Markov เพื่อประเมินต้นทุนและผลลัพธ์ในรูปของปีสุขภาวะ
นพ.รุ่งเรืองกล่าวต่อว่า ผลจากการวิจัยพบว่า การตรวจรหัสพันธุกรรม ES ในผู้ป่วยเด็กโรคลมชักที่ไม่ตอบสนองต่อการรักษา มีเกณฑ์ความคุ้มค่า 160,000 บาทต่อปีสุขภาวะ และมีต้นทุนประสิทธิผลส่วนเพิ่ม 36,252 บาทต่อปีสุขภาวะ ช่วยประหยัดภาระงบประมาณของระบบหลักประกันสุขภาพฯ ประมาณ 18-36 ล้านบาทในระยะเวลา 5 ปีข้างหน้า จากจำนวนผู้ป่วย 285-569 รายต่อปี ซึ่งเป็นผลจากการตรวจพบสาเหตุของโรคและให้การรักษาที่เหมาะสม ทำให้ลดค่าใช้จ่ายในการดูแลรักษาผู้ป่วย ดังนั้น การตรวจรหัสพันธุกรรม ES ในผู้ป่วยเด็กโรคลมชักที่ไม่ตอบสนองต่อการรักษา จึงเป็นวิธีที่มีความคุ้มค่า เพราะช่วยให้แพทย์วินิจฉัยโรคได้ถูกต้อง รวดเร็วมากขึ้น ลดการส่งตรวจทางห้องปฏิบัติการที่ไม่จำเป็นและให้การรักษาที่เหมาะสมกับโรค ซึ่งอาจนำไปสู่การรักษาที่หายขาดในผู้ป่วยบางกลุ่ม รวมถึงมีการให้คำปรึกษาทางเวชพันธุศาสตร์ซึ่งจะช่วยในการวางแผนครอบครัวและการตรวจวินิจฉัยก่อนคลอดในครรภ์ถัดไปได้
“ที่ผ่านมาระบบหลักประกันสุขภาพในประเทศกำลังพัฒนา รวมทั้งประเทศไทย ยังไม่ชดเชยค่าใช้จ่ายในการตรวจทางพันธุกรรมด้วยเทคโนโลยี ES ทำให้ผู้ป่วยต้องแบกรับค่าใช้จ่ายเองหรือเข้าไม่ถึงบริการ ผลการศึกษาครั้งนี้ชี้ให้เห็นว่า บริการดังกล่าวเป็นสิ่งที่เหมาะสมและควรได้รับการบรรจุเป็นสิทธิประโยชน์ในระบบประกันสุขภาพของประเทศไทย” นพ.รุ่งเรืองกล่าว
************************************************ 12 มีนาคม 2566
วันเสาร์ที่ 11 มีนาคม 2566
ข่าวสารการลงพื้นที่ตรวจราชการ จังหวัดสงขลา และจังหวัดยะลา
วันเสาร์ที่ 11 มีนาคม 2566
นายกฯ ลงพื้นที่ยะลา พบปะผู้นำดะวะห์และพี่น้องชาวไทยมุสลิม ขอทุกคนมีหัวใจเดียวกันทำเพื่อบ้านเมือง ศาสนา พระมหากษัตริย์ ผู้นำดะวะห์ขอพรให้นายกฯ มีแต่ความสุขในชีวิต ประสบความสำเร็จทุกเรื่อง เป็นดวงตาของประเทศต่อไป
นายกฯ พบปะให้กำลังใจ ทักทายผู้ประกอบการพ่อค้าแม่ค้า และประชาชนที่ตลาดสันติสุข และตลาดกิมหยง ขอให้คนไทยก้าวเดินไปข้างหน้าพร้อมกัน เพื่อประเทศไทย เพื่อความสุขของคนไทยทุกคน
นายกฯ ตรวจเยี่ยมพื้นที่ก่อสร้างสะพานข้ามทะเลสาบสงขลา เชื่อมอำเภอเมืองสงขลากับอำเภอสิงหนคร เดินหน้ายกระดับคุณภาพชีวิตประชาชน ส่งเสริมเศรษฐกิจการขนส่งและท่องเที่ยวอย่างยั่งยืน
นายกรัฐมนตรีไหว้สักการะศาลเจ้าพ่อหลักเมืองสงขลา สถานที่ศักดิ์สิทธิ์และศูนย์รวมจิตใจของคนไทยเชื้อสายจีน ทั้งในจังหวัดสงขลาและจังหวัดใกล้เคียง เพื่อความเป็นสิริมงคล
วันอาทิตย์ที่ 12 มีนาคม 2566
12/03/2566
“ทิพานัน” โชว์ผลงาน "พล.อ.ประยุทธ์" สะพานขึงรถไฟแห่งแรกประเทศไทย ใกล้เสร็จสมบูรณ์แล้ว  เป็นแลนด์มาร์คใหม่บูมเศรษฐกิจราชบุรี
“ทิพานัน” โชว์ผลงาน "พล.อ.ประยุทธ์" สะพานขึงรถไฟแห่งแรกประเทศไทย ใกล้เสร็จสมบูรณ์แล้ว  เป็นแลนด์มาร์คใหม่บูมเศรษฐกิจราชบุรี  แย้มชาวเมืองโอ่งเตรียมต้อนรับ “พล.อ.ประยุทธ์”ลงพื้นที่13 มีนาคมคึกคัก  ย้ำเป็นผู้นำลงมือทำอย่างแท้จริง
วันที่ 12 มีนาคม 2566 น.ส.ทิพานัน ศิริชนะ รองโฆษกประจำสำนักนายกรัฐมนตรี เปิดเผยว่า ตามที่พล.อ.ประยุทธ์ จันทร์โอชา นายกรัฐมนตรี และรัฐมนตรีว่าการกระทรวงกลาโหม เร่งพัฒนาโครงสร้างพื้นฐานเชื่อมโยงเส้นทางคมนาคม เพื่อเพิ่มขีดความสามารถด้านการแข่งขัน บูรณาการเชื่อมโยงระบบรางให้ปลอดภัย ทันสมัยและประหยัดเวลาเพื่อรองรับการเดินทาง ท่องเที่ยว ขนส่งสินค้าและบริการ ล่าสุด สะพานขึงรถไฟ (Extradosed Bridge) แห่งแรก และมีความยาวที่สุดในประเทศไทย ซึ่งเป็นส่วนหนึ่งในโครงการก่อสร้างรถไฟทางคู่เส้นทางสายใต้ ช่วงนครปฐม–ชุมพร อยู่ในสัญญาที่ 1 นครปฐม-หนองปลาไหล มีความคืบหน้าการก่อสร้างใกล้เสร็จสมบูรณ์แล้ว
น.ส.ทิพานัน กล่าวว่า ทั้งนี้เมื่อสะพานรถไฟแบบคานขึงข้ามแม่น้ำแม่กลองจะกลายเป็นแลนด์มาร์คท่องเที่ยวแห่งใหม่ของจังหวัดราชบุรี เนื่องจากมีรูปลักษณ์ที่มีเอกลักษณ์โดดเด่นจากสะพานรถไฟอื่นๆ ทั่วไป อีกทั้งยังมีการสร้างคู่ขนานกับสะพานรถไฟจุฬาลงกรณ์ ขนานไปกับสะพานจุฬาลงกรณ์และสะพานธนะรัชต์ ซึ่งมีความสำคัญทางประวัติศาสตร์มายาวนาน ก็จะช่วยกระตุ้นเศรษฐกิจ เกิดการจ้างงาน และสร้างรายได้ให้กับพี่น้องประชาชนในพื้นที่และพื้นที่ใกล้เคียง
“จะเห็นได้ว่าพล.อ.ประยุทธ์ได้เดินหน้าพัฒนาอย่างเป็นรูปธรรม ควบคู่ไปกับการแก้ไขปัญหาในทุกมิติ ซึ่งในการลงพื้นที่จังหวัดราชบุรี ในวันจันทร์ที่ 13 มีนาคม 2566 จะได้ติดตามความคืบหน้าโครงการต่างๆเช่น โครงการก่อสร้างระบบระบายน้ำหลักเพื่อบรรเทาปัญหาน้ำท่วมพื้นที่ชุมชนเมืองบ้านโป่งระยะที่ 1 โครงการก่อสร้างเขื่อนป้องกันตลิ่งริมแม่น้ำแม่กลอง บริเวณสะพานค่ายหลวง-สะพานเขางู-เบิกไพร โครงการปรับปรุงภูมิทัศน์พื้นที่ริมตลิ่งแม่น้ำแม่กลอง บริเวณสวนสุขภาพชุมชนไกรฤกษ์ ผลการดำเนินงานและแผนการก่อสร้างอาคารภายในโรงพยาบาลบ้านโป่ง โครงการขยายถนน 2 ช่องทางจราจรเป็น 4 ช่องทางจราจร เส้นทางตำบลหนองปลาหมอ-ตำบลเขาขลุง โครงการก่อสร้างอุโมงค์ลอดสี่แยกหัวโป่งเพื่อแก้ไขปัญหาจราจรติดขัด ช่วยลดอุบัติเหตุ รวมทั้งรองรับปริมาณการจราจรที่เพิ่มขึ้น ทำให้การจราจรมีความคล่องตัวมากขึ้นและช่วยลดระยะเวลาในการเดินทางด้วย" ”น.ส.ทิพานัน กล่าว
น.ส. ทิพานัน กล่าวว่า ขณะนี้ทราบว่ามีพี่น้องประชาชนชาวจังหวัดราชบุรีจำนวนมาก เมื่อทราบข่าวว่าท่านนายก จะเดินทางไปตรวจราชการ ต้องการมารอต้อนรับ พล.อ.ประยุทธ์ ซึ่งตรงนี้สะท้อนถึงการเป็นผู้นำที่ประชาชนยอมรับและลงมือทำอย่างแท้จริง
วันอาทิตย์ที่ 12 มีนาคม 2566
12/03/2566
​โฆษกรัฐบาลเผย นายกฯ สั่งการให้อำนวยความสะดวกแก่ผู้ผ่านคุณสมบัติโครงการบัตรสวัสดิการฯ อย่างเต็มที่ มีประชาชนยืนยันตัวตนสำเร็จแล้วกว่า 6.5 ล้านคน
​โฆษกรัฐบาลเผย นายกฯ สั่งการให้อำนวยความสะดวกแก่ผู้ผ่านคุณสมบัติโครงการบัตรสวัสดิการฯ อย่างเต็มที่ มีประชาชนยืนยันตัวตนสำเร็จแล้วกว่า 6.5 ล้านคน
วันที่ 12 มีนาคม 2566 นายอนุชา บูรพชัยศรี รองเลขาธิการนายกรัฐมนตรีฝ่ายการเมือง ปฏิบัติหน้าที่โฆษกประจำสำนักนายกรัฐมนตรี เปิดเผยว่า พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม สั่งการอย่างใกล้ชิด ให้ติดตามดูแลประชาชนทุกคนที่ยื่นลงทะเบียนโครงการเพื่อสวัสดิการแห่งรัฐปี 2565 อำนวยความสะดวกประชาชนอย่างเต็มที่
โดยจากข้อมูลวันที่ 11 มีนาคม 2566 เวลา 16.00 น. ตัวเลขประชาชนยืนยันตัวตนสำเร็จแล้วสะสม 6,472,975 คน จากจำนวนผู้ผ่านคุณสมบัติทั้งสิ้น 14,596,820 คน อย่างไรก็ดีมีผู้ยืนยันตัวตนไม่สำเร็จ 104,740 คน ยังไม่ได้ยืนยันตัวตน 8,019,105 คน และมีผู้อุทธรณ์ 5,435 คนซึ่งนายกรัฐมนตรีได้สั่งการให้หน่วยงานที่เกี่ยวข้องเร่งอำนวยความสะดวกแก่ประชาชนทุกคนอย่างต่อเนื่อง เพื่อให้ประชาชนที่ผ่านคุณสมบัติได้รับการดูแลตามสิทธิ์
โฆษกรัฐบาลกล่าวเพิ่มเติมว่า นายกรัฐมนตรีให้ความสำคัญติดตามผล และสั่งการหน่วยงานที่เกี่ยวข้องอย่างต่อเนื่องให้ช่วยอำนวยความสะดวกแก่ประชาชนผู้ผ่านคุณสมบัติ รวมทั้งขอความร่วมมมือจากทั้ง 3 ธนาคาร กรุงไทย ออมสิน ธ.ก.ส. ทั่วประเทศให้ช่วยอำนวยความสะดวกประชาชนอย่างเต็มที่ รวมไปถึงขอให้เปิดให้บริการเสาร์-อาทิตย์ เสริมอำนวยความสะดวก
“นายกรัฐมนตรีติดตามดูแลการอำนวยความสะดวกแก่ประชาชนผู้ผ่านคุณสมบัติในขั้นตอนการยืนยันตัวตนร่วมโครงการบัตรสวัสดิการแห่งรัฐด้วยความห่วงใย สั่งการอย่างใกล้ชิดให้ทุกส่วนงานที่เกี่ยวข้องเร่งดูแลอำนวยความสะดวกให้ประชาชน มั่นใจว่าจะสามารถอำนวยความสะดวกให้ประชาชนที่ผ่านคุณสมบัติยืนยันตัวตนได้ทันภายในเดือนมีนาคม 2566 และเริ่มใช้จ่ายตามกรอบการดำเนินงานของโครงการที่วางไว้ได้ตั้งแต่วันที่ 1 เมษายน 2566 เป็นต้นไป รวมทั้ง ขอบคุณประชาชนที่มั่นใจในการทำงานของรัฐบาล เชื่อมั่นว่าโครงการนี้จะมีส่วนช่วยเหลือ ดูแล บรรเทาการดำรงชีวิตประชาชนในกลุ่มเปราะบางทุกคนที่ผ่านคุณสมบัติในช่วงเวลานี้ได้” นายอนุชาฯ กล่าว